இந்தியாவின் விடுதலைப் போராட்டத்தில் பங்களிப்பு செய்யாத, ஆங்கிலேயர்களுக்கு அடிவருடிகளாக இருந்தவர்களின் பாரம்பரியத்தில் வந்த மதவெறி சக்திகள், விடுதலைப் போரில் வீரமரணமடைந்த மாவீரன் திப்பு சுல்தான் மீது அவதூறு செய்து வருவதை இப்பொதுக்குழு வன்மையாகக் கண்டிக்கிறது. நவம்பர் 10 2016 அன்று கர்நாடக அரசு நடத்தவிருந்த திப்புசுல்தான் விழாவும் மதவெறி சக்திகளால் தடுக்கப்பட்டுள்ளது. வரலாற்றைத் திரிக்கும் வன்னெஞ்சர்களின் வக்கிரத்திற்கெதிராக, அனைத்து மக்களும் ஓரணியில் திரள வேண்டும் என இப்பொதுக்குழு வலியுறுத்துவதோடு, தேசவிடுதலைக்காக தியாகங்கள் பலசெய்த திப்பு சுல்தான், பகதூர்ஷா உள்ளிட்ட மன்னர்களின் வரலாற்றையும், கண்ணியமிகு காயிதே மில்லத், மௌலானா அபுல்கலாம் ஆசாத் ஆகியோரின் வரலாற்றையும் பாடநூற்களில் இடம் பெறச் செய்ய வேண்டும் என இப்பொதுக்குழு வலியுறுத்துகிறது.